*Татарстан Республикасы*

*Кайбыч муниципаль районы*

*Олы Кайбыч авыл җирлеге Советының һәм башкарма комитетының 2022 нче елда эшләнгән эшенә отчеты һәм алда торган бурычлар.*

**Хәерле көн, хөрмәтле Альберт Ильгизарович,**

**хөрмәтле авылдашлар, җитәкчеләр,**

**чакырылган иптәшләр!**

Олы Кайбыч авыл  **җ**ирлеге үзенең эшен т**өзелгән еллык план нигезендә, авыл җирлеге Советы** уставына таянып, халык м**әнфәгатьләрен исәпкә алып оештырды.**

Безнең төп бурыч - ул җирлектәге халык белән эшләү. Шуңа күрә халык яшәешен, көнкүреш шартларын һәрдаим контрольдә тоту, алар белән аралашу безнең көнүзәк мәсьәләләребезнең берсе булып тора. Авыл җирлегенә үзләренең төрле формадагы һәм эчтәлектәге сораулары белән мөрәҗәгать иткән һәр кешегә индивидуаль якын килеп, барлык сорауларына **җавап бирерг**ә тырышабыз.

Мин үз чыгышымда 2022 елда планга кертелгән эшләрнең нинди күләмдә үтәлешенә анализ ясарга һәм 2023 елга алда торган бурычлар белән таныштырырга телим.

**АВЫЛ ҖИРЛЕГЕ БЮДЖЕТЫ**

Олы Кайбыч авыл жирлеге Советы һәм башкарма комитеты ел саен уз бюджетын кабул итә.

Бюджетның керем өлеше физик затларның керем салымыннан, жир салымыннан, затларның мал - мөлкәтенә салына торган, налоглардан, дотация һәм субвенциядән тора.

2022 нче елда керем өлешенең планы 16 млн. 247 мең сум булса, үтәлеш 20 млн 256 мең сумны тәшкил итте. Чыгым өлешенең планы 16 млн. 790 мең сум булса, ел ахырына үтәлеш 16 млн 790 мең сумны тәшкил итте. Бюджетта каралган акча урынлы файдаланылды, керем һәм чыгым өлешенең үтәлеше 100% булды.

Авыл җирлеге башкарма комитетының бюджеты үзебездән җыелган салымнар исәбенә тулыландырыла. Аның планы 4 млн 343 мең сум булса, үтәлеш 8 млн 70 мең сум, ягъни 185 % булды.

* 2022 нче елда физик затлар мөлкәтенә салым планы 552 мең 200 булса, үтәлеш 583 мең 124 сум (планга карата 105 %),
* җир салымының планы 1 млн 719 мең сум - 1 млн 569 мең 961 сум җыелды (үтәлеш 91 %).
* шушы җирлектә урнашкан учреждениеләрдә эшләүчеләрдән тотылган физик затлар кеременә салымның 4 проценты авыл җирлегенә күчә. Аның планы 2 млн 72 мең сум булса, үтәлеше 5 млн. 917 мең сум, 285 % булды. Бу налогның үтәлеше кешеләрнең хезмәт хакы алуыннан һәм аның күләменә бәйле.

Авыл җирлеге бюджетының нигезен тәэмин итүче җир һәм милек салымнарын, пай җирләренә салымны төрле сәбәпләр белән түли алмаучылар калды һәм алар недоимка исемлегенә кереп утырдылар.

Безнең алда недоимканы җыеп бетерү бурычы тора. Авыл җирлегенең барлык эшләре дә вакытында эшләнсен өчен бюджетның вакытында доход өлеше тулыландырылырга тиеш. Шуңа күрә, халыкның барлык төр салымнарны вакытында түләвеннән, безнең җирлектә яшәүчеләрнең тормыш шартлары, аларга уңайлыклар булдыру тора.

|  |  |
| --- | --- |
| 2023 елга план Жир налогы – 1 млн. 719 меңШәхси милек налогы – 574 мең Физик затларның керем салымы – 4 млн 290 меңМөлкәт арендалау – 260 мең Бердәм авыл хуҗалыгы салымы – 56 мең Барлыгы 6 млн 899 мең сум.  | **Слайтта гына күрсәтелә** **Сүз белән әйтмәскә пауза ясарга** |

**ЙОРТ ҺӘМ ҖИРНЕ ТЕРКӘҮ**

2022 нче елда “Авыл территорияләрен комплекслы үстерү” дәүләт программасы буенча безнең җирлектә 5 гаилә субсидия алырга чиратта торалар.

|  |  |  |  |  |
| --- | --- | --- | --- | --- |
|  | Олы Кайбыч |  Иске Чәчкаб | Афанасьевка | Симәки |
| Барлык йортлар саны | 714 | 155 | 46 | 30 |
| Кеше яши торган йортлар | 616 | 124 | 33 | 17 |
| Буш йортлар  | 98 | 31 | 13 | 13 |
| Шул исәптән вакытлыча кеше яши торган йортлар | 20 | 6 | 0 | 2 |
| Регистрация үткән йортлар | 686 | 149 | 40 | 27 |
| Регистрация үтмәгән йортлар | 28 | 6 | 6 | 3 |

Авыл җирлегендә 945 йорт исәптә тора, шуларның 790 нында кеше яши, 155 буш йортлар тәшкил итә. Күчемсез милек хуҗаларының күбесе үзләренең милекләрен теркәүне 95% төгәлләделәр. Олы Кайбыч авылында 28, Иске Чәчкаб авылында 6, Афанасьевка авылында 6 һәм Симәки аылында 3 теркәү үтмәгән йортлар калды.

Бу урында шуны искәртеп үтәсем килә.

Без хокуклары теркәлмәгән, җир участоклары һәм торак йортлар исемлеген алдык.

Безнең авыл җирлеге буенча рәсмиләштерелмәгән:

Шәхси ярдәмче хуҗалык һәм индивидуаль торак төзелеше өчен җир кишәрлекләре - 57

Индивидуаль торак йортлар - 43

Анализ шуны күрсәтте: исемлекләрдә төрле очраклар бар, күбесенчә:

1. Гражданин исән – сау, куллана, яши, ләкин милек хокукын теркәмәгән.

2. Йортта варис яши, ләкин мирасны рәсмиләштермәгән яки ахыргача эшен бетермәгән.

3. Җир яки йорт ташланган, хуҗасы, варислары юк яки кайтмыйлар.

Әгәр гражданин исән – сау булса, җир аның исемендә исәпләнә икән, ул милекне рәсмиләштерү өчен авыл җирлегенә генә мөрәҗәгать итә ала. Күпфункцияле үзәккә мөрәҗәгать итмәскәдә мөмкин.

Моның өчен:

- Җирне теркәү өчен Росреестрга җир хуҗасы исеменнән гариза җибәрелә. Авыл җирлеге хуҗалык кенәгәсеннән өземтә рәсмиләштерә. Дәүләт пошлинасы түләнми!

Әгәр варислар яши яки билгеле икән, аның ризалыгы белән аның турында барлык мәгълүматны Росреестр базасына кертәбез. Бу очракта, варислар мөстәкыйль рәвештә нотариус яки суд карары буенча мираска ия була алалар.

Җир участогын яки йортны авыл җирлеге милкенә рәсмиләштерү варианты бар. Судка дәгъва белән мөрәҗәгать итәбез, анда варислар билгеләнмәгән яки мирас итеп беркем дә кермәгән дип язабыз. Суд карары буенча объект муниципаль милеккә күчә, шуннан соң башка гражданнарга йортлар төзү яки шәхси ярдәмче хуҗалык алып бару өчен бирергә мөмкин. Ел буе көтәргә кирәкми, суд өчен тулы документлар җыелмасын үзебез җыябыз.

Шулай итеп, быел безнең бурыч – барлык җирләрне һәм торак йортларны рәсмиләштерүне төгәлләү.

Күп кенә очракта кешеләр яңа йорт салгач иске йортларын сүтеп ташлыйлар, ләкин учеттан төшерергә оныталар. Моны да исегездә тотсагыз иде.

**АВЫЛ ҖИРЛЕГЕНДӘ ШӘХСИ ХУҖАЛЫКЛАР**

Бүгенге көндә авыл җирлегендә шәхси хуҗалыкларны үстерү һәм халыкның активлыгын арттыру - иң мөһим чараларның берсе булып тора. Шәхси хуҗалыклар авылда яшәүчеләрнең таяныч ноктасы булып санала. Авылларда тормыш шартлары көннән – көн яхшыра бара. Авыл кешесе үзенең бакчасы, терлек - туары аша гаилә бюджетын шактый тулыландыра.

Дәүләттән төрле программалар һәм грантлар рәвешендә бирелүче ярдәмнән һәркем файдалана ала. Шундый ярдәмнәрнең берсе - сөтчелек юнәлешендәге мини-ферма яки терлекләргә сарай төзүчеләргә күрсәтелүче ярдәм.

1 гыйнварга шәхси хуҗалыгында 3 савым сыеры булган кешеләр **600 мең сум** күләмендәге субсидия ала алалар. Ел ахырында сыерлар саны 5 башка артырга тиеш һәм килешүдә күрсәтелгәнчә, 8 дән дә ким булмаган сыерга исәпләнгән сарай төзелергә тиеш.

Әгәрдә 3**00 мең** сум алырга теләсәләр – 1 гыйнварга шәхси хуҗалыгында 2 баш савым сыеры булырга һәм сыерлар саны 3 башка артырга тиеш. 5 баштан да ким булмаган сыерларга исәпләнгән сарай төзелергә тиеш. Ике очракта да сыерлар 5 ел асралырга тиеш.

Хөкүмәтнең эшсез калучыларга ярдәм итү йөзеннән кабул ителгән “**Үз-мәш-гуль-лек**” программасы актив эшли башлады. Бу программаның асылы - мәшгульлек үзәкләре аша гражданнарны эшмәкәрлеккә тарту, аларга үз эшләрен ачуда булышу икәнлеген беләбез. Олы Кайбыч авылында – 87 кеше, Иске Чәчкабта 16, Афанасьевка –9, Симәкидә - 4 кеше бу программа буенча теркәлгән.

Авылда халык үз хуҗалыгында мал – туар асрап, җитештергән продукциянең үзеннән артканын сатып әзме – күпме файда эшләп көн күрә. 2022 нче елда шәхси хуҗалыклардан сатылучы продукция күләменең исәбен алып, һәр айга анализ ясалды:

Олы Кайбыч авыл җирлеге буенча 12 айга сөт, ит, бәрәңге Һәм башка товарлар сатудан, халыкка техника белән хезмәт күрсәтүдән кергән уртача керем 37 миллион 458 мең сум тәшкил итте.

Бу бер хуҗалыкка уртача керем 39 мең сум туры килә.

**ШӘХСИ ХУҖАЛЫКЛАРДА ТЕРЛЕКНЕҢ БАШ САНЫ**

Олы Кайбыч авыл җирлегендә барлыгы 420 баш мөгезле эре терлек, шул исәптән сыерлар 89 баш. Алдагы елның 1 гыйнвары белән чагыштырганда хуҗалыкларда 7 баш сыер саны кимүе күзәтелә.

Слайдта күрәсез

|  |  |  |  |  |
| --- | --- | --- | --- | --- |
|  | 2019 | 2020 | 2021 | 2022 |
|
| Мөгезле эре терлек | 247 | 303 | 352 | 420 |
| Шул исәптә сыерлар | 97 | 89 | 96 | 89 |
| Сарыклар | 192 | 320 | 336 | 384 |
| Кәҗәләр | 133 | 141 | 142 | 149 |
| Атлар | 30 | 40 | 43 | 49 |
| Кош-корт | 2097 | 2575 | 2729 | 3421 |
| Умарта оялары | 221 | 240 | 243 | 331 |
| Куяннар | 41 | 37 | 45 | 85 |

|  |  |  |  |  |
| --- | --- | --- | --- | --- |
|  | Олы Кайбы | Иске Чәчкаб | Афанасьевка  | Симәки |
| Мөгезле эре терлек | 208 | 115 | 78 | 19 |
| Шул исәптә сыерлар | 24 | 25 | 32 | 8 |
| Сарыклар | 215 | 141 | 6 | 22 |
| Кәҗәләр | 116 | 14 | 14 | 5 |
| Атлар | 37 | 12 | 0 | 0 |
| Кош-корт | 2089 | 1015 | 210 | 107 |
| Умарта оялары | 215 | 45 | 68 | 3 |
| Куяннар | 70 | 0 | 0 | 15 |

Шул ук вакытта авыл җирлегендә дә 3 баш һәм аннан да артык сыер асраучы хуҗалыкларыбызда бар, бу безне куандыра: Болар Олы Кайбыч авылыннан Гайнутдинов Рустам Агзамутдинович - 8 баш , Афанасьевка авылыннан Муклукова Светлана Николаевна - 15 баш, Корниев Ильшат Минсеетович - 11 баш, Гайнутдинов Радик Агзамутдинович - 3 баш, Симәки авылыннан Хикматуллина Ирина Ивановна - 4 баш, Ключников Александр Николаевич - 3 баш сыер асрыйлар.

Шәхси хуҗалыклардан сөт җыюның халыкка өстәмә акча кертүен без яхшы аңлыйбыз һәм моның өчен шартлар тудырырга тырышабыз. Безнең авыл җирлегендә халыктан сөт җыю белән “Юлдыз” кулланучылар кооперативы һәм “Нурмол” Җаваплыгы чикләнгән җәмгыять шөгельләнәләр.

Гыйнывар аеның 15 көненә 1 литр сөткә 25 сумнан, исәп-хисап ясады.

16 гыйнывардан сөтнең бәясе 24 сум төште.

Шуңа өстәп Республикадан 1 баш сыерга 2000 сум,

2 баш сыерга – 3000 сум,

3 һәм аннан да кубрәк баш сыерга 4000 сум,

ветеринар хезмәт күрсәткән өчен 300 сум исәбеннән 73 баш сыерга 259 мең 900 сум;

69 баш кәҗәгә 500 сум исәбеннән 34 мең 500 сум;

3 яшьтән арткан 1 баш атка 3000 сум исәбеннән 15 баш атка 45 мең сум субсидия бирелде.

Җәйге чорда җитештерелгән продукциягә тиешле бәя булмаганда субсидия бирелү җитәкчеләребезнең авылга булган игътибарына тагын бер мисал. Аның максаты-авылда малларның баш санын киметмәү, шәхси ярдәмче хуҗалыкларны үстерүгә этәргеч бирү. Гомер-гомергә сыер асраган авыл халкына шулай ярдәм күрсәтелгәнгә авыл кешесе бик рәхмәтле.

Авыл кешесенең авыр хезмәтен җиңеләйтү, терлекчелек тармагы үсешенә ярдәм итү буенча төрле чаралар күрелә. 3 һәм аннан да күбрәк сыер асраучыларга савым аппаратлары тапшырыла.

Көз көне ярминкәләр башлану белән районда һәм Казанда оештырыла торган бу ярминкәләрдә без дә актив катнашабыз, шәһәр халкы авылдан килгән ит һәм сөт продукциясен, яшелчәне яратып алалар.

2022 елда Олы Кайбыч авыл җирлегендә 2200 гектар җир пайларын аренда договоры нигезендә 3 зур крестьян фермен хуҗалыгы эшкәртте. Болар Зиннуров Фарит, Хасанов Айрат, Муклуков Павел крестьян фермен хуҗалыгы. Җир пайлары хуҗаларына тулысынча үлән, икмәк һәм акчалата исәп-хисап ясалды.

**АВЫЛ ҖИРЛЕГЕНДӘ ЯШӘҮЧЕЛӘРНЕҢ ШӨГЫЛЕ**

Олы Кайбыч авыл җирлеге составындагы дүрт торак пунктта – 945 хуҗалыкта барлыгы 2 мең 531 кеше исәпләнә.

Шуларның эшкә яраклы халык саны 987 кеше алар арасыннан 12 кеше авыл хуҗалыгында, бюджет өлкәсендә эшләүчеләр 288 кеше, төрле оешмаларда эшләүчеләр һәм кече эшмәкәрлек белән шөгелләнүчеләр 513 кеше, үзмәшгүллек 116 кеше, кырыйга китеп эшләүчеләр 31 кеше һәм эшсез 27 кеше санала.

|  |  |  |  |  |  |
| --- | --- | --- | --- | --- | --- |
| Халыкны эш белән тәэмин итү | Олы Кайбыч | Иске Чәчкаб | Афанасьевка | Симәки | Барлыгы: |
| Эшкә яраклы халык, барлыгы | 754 | 131 | 67 | 35 | 987 |
| Шуларның эшләүчеләре |  |  |  |  |  |
| -авыл хуҗалыгында | 8 | 3 | 0 | 1 | 12 |
| -бюджет өлкәсендә | 233 | 42 | 11 | 2 | 288 |
| Башка организацияләрдә, урта һәм кече эшмәкәрлек | 392 | 53 | 43 | 25 | 513 |
| Үзмәшгульлек | 87 | 16 | 9 | 4 | 116 |
| Авылдан читтә эшләүчеләр | 21 | 5 | 2 | 3 | 31 |
| Эшсезләр саны | 13 | 12 | 2 | 0 | 27 |

Авыл җирлегендә эшкә иренмәгән кешегә эшләргә эш бар. Бүгенге көндә авылда үз эшен булдырып, матур итеп яшәүчеләр дә бар. Авылда шәхси бульдозеры, бәрәңге утырту, алу җайланмалары булган трактор хуҗалары бар. Әлбәттә, без моңа шат, чөнки авыл җирендә эшне оештыру өчен аларның һәрберсе кирәк.

**СУ БЕЛӘН ТӘЭМИН ИТЕЛЕШ**

Безнең җирлекне 16 башня су белән тәимин итә. Башнялар су үткәргечләр күптәнге, алар безнең еш ватылалар, аларның эшләү сроклары узган диеп әйтергә була.

2022 нче елда Республика программасы буенча Олы Кайбыч авылында 23 млн сумлык су белән тәимен итү системасы реконструкцияләнде. Бу эшләр Үзәк, Г. Кайбицкая Һәм Ш. Галиев урамының бер өлешендә башкарылды. Бу эшләр 2023 елда да дәвам итәчәк. Кзыл яр, Саз, Светлая, Снежная, Фасхутдин Ярхамов урамнарында башкарылачак.

**ЮЛЛАР**

Авыл җирлеге җитәкчелеге эшчәнлегенең төп максаты – халыкның тормыш муллыгын үстерү, социаль-көнкүреш шартларын яхшырту, барлык ихтыяҗларын канәгатьләндерү өчен тиешле шартлар тудыру. Җирлекне үстерү һәм халыкның яшәү сыйфатын яхшыртуга юнәлдерелгән республика программалары безнең җирлектә дә уңышлы тормышка ашырыла. Юлларны төзекләндерү проблемасының елдан - ел уңышлы хәл ителә баруы - моның ачык мисалы. Юл - авыл яшәеше өчен иң мөһим нәрсәләрнең берсе.

 Республика программасы буенча Олы Кайбыч урамнарында 19 миллион 600 мең сумга асфальт юлларда капиталь ремонт эшләнеп бетте.

2023 нче елга Олы Кайбыч авылында 14 млн. 725 мең 600 сумга асфальт юл планга кертелде.

**ЭЛЕКТРДАН КУЛЛАНУ**

Республикада социаль проект-авыл урамнарын яктырткыч лампалар белән тәэмин итү программасы ел саен эшләп килә.

Багана башындагы янган утларга тотылган электр энергиясе өчен авыл жирлеге бюджетыннан түләнә. Отчет елында безнең җирлектә авыл урамнарны яктырту өчен 76 мең 442 кВТ электр энергиясе сарыф ителгән, моның өчен 599 мең 151 сум акча күчерелде. Таймерлар тору хисабына, кич 17 сәгатьтә кабына, төнге 12 сүнә. Иртән 6 нчы яртыда кабынып сәгать 7 сүнә.

Таймерларны сәгать режимында, көннең кыскару һәм озынаю халәтенә карап күчереп торабыз.

Республика программасы буенча Олы Кайбыч һәм Иске Чәчкаб урамнарында 143 мең сумга 10 данә яктырткычлар алмаштырылды.

2023 нче елда Олы Кайбыч авылында 143 мең сумга 10 данә яктырткычлар алмаштыру планлаштырылды.

 **ГАЗЛАШТЫРУ**

Авыл җирлегендә 98 % газлаштырылган. Газ буенча эзеклекләр килеп туганы юк. Күреп торганыгызча, авылда яңа йортлар төзелеп газлаштыру эшләре дәвам итә.

**ЭЛЕМТӘ**

Олы Кайбыч авыл җирлегендә 945 йортның 344 сенә телефон, 502 йортка интернет челтәре һәм 289 йортка кабельле телевидение тоташтырылган.

Быел Олы Кайбыч авылында 171 йортка яңа технология буенча интернет тоташтырылды.

Район газетасына язылу шома гына бармый, һәр йорт та бу газетага языла дип әйтеп булмый. Олы Кайбыч авыл җирлеге буенча 2023 елның беренче яртыеллыгына 540 кеше район газетасына язылган.

**ТӨЗЕКЛӘНДЕРҮ ҺӘМ ҮЗАРА САЛЫМ**

Муниципаль берәмлекләр таянып эшли торган 131 нче номерлы Федераль Закон нигезендә Авыл җирлегенә бирелгән вакәләтләр күп булса да, финанслар белән җитәрлек дәрәҗәдә ныгытылмаган. Төзекләндерү эшләре өчен авыл җирлеге бюджетында бернинди акча каралмый. Шул ук вакытта барыбыз да авылларыбызның төзек һәм матур булуын телибез.Үзара салым җыю нәкъ менә шуңа юнәлдерелгән дә инде. Халыктан җыелган үзара салым акчасы авылларны төзекләндерергә ярдәм итә.

**Олы Кайбыч һәм Иске Чәчкаб авыллары буенча:**

Списокта 1533 кеше. Шуларның Иске Чәчкаб авылында 6 кеше түләмәгән. 1527 кешедән 500 сум күләмендә, барлыгы 763 мең 500 сум акчаны тулысынча җыеп бетереп, авыл җирлегенең махсус счетына керткәч безгә Республикадан җыелган сумманы 4 тапкыр арттырып, ягни 3 миллион 54 мең сум күләмендә субсидия бирелде, барлыгы 3 миллион 817 мең 500 сум.

Әйтергә кирәк һәр авылның акчасы фәкать үз авылында тотылды!

Халык тарафыннан җыелган һәм Республика бюджетыннан кергән акча нәрсәгә тотылды.

1. **Материаллар сатып алып, урам утларын ремонтлау.**

Бу эшләргә Олы Кайбыч һәм Иске Чәчкаб авылларында 30 мең сум тотылды.

1. **Материаллар сатып алып паркны төзекләндерү**

Олы Кайбыч авылында Дубра һәм Җиңү парыкларында 426 мең 336 сумлык эшләр башкарылды.

1. **Территорияләрене санкцияләнмәгән чүплекләрдән чистарту.**

300 мең сумга свалкалар чистартылды.

1. **Материаллар сатып алып, чишмәләрне ремонтлау һәм территорияләрен төзекләндерү.**

20 мең сумга Олы Кайбычта Садовая урамындагы чишмә ремонтланды.

10 мең сумга Иске Чәчкаб авылында чишмә территориясе чабылды һәм баганадагы прожектор алышынды

1. **Материаллар сатып алып, тротуарлар салу**

Олы Кайбыч авылында 2021 елда Үзәк урамда салынган тротуар өчен 794 мең 89 сум долг калган иде. Шул түләнде.

**Материаллар сатып алып балалар мәйданчыкларын төзекләндерү**

Олы Кайбычта Чишмәле урамында 250 мең сумга балалар мәйданчыгы урнаштырылды.

1. **Материаллар сатып алып җәяүлеләр күперен ремонтлау**

Олы Кайбыч авылында 120 мең сумга Качкалак һәм Фасхетдин Ярхамов урамнарында җәяүлеләр күперләрләре ремонтланды.

1. **Материаллар сатып алып, су челтәрләрен ремонтлау.**

Олы Кайбычта Качкалак урамы өстендә казылган яңа каптажда эшләнгән эшләр өчен долг, авыл эчендә су челтәрләрен ремонтлаган өчен һәм материалларсатып алган өчен 752 мең 274 сум түләнде.

Иске Чәчкаб авылында Крайняя урамында урнашка башняны тотып алу өчен материалларга, су башнясына насос алганга, су челтәрләрен ремонтлау өчен материалларга 200 мең сум түләнде**.**

1. **Материаллар сатып алып, юлларны норматив хәлгә китерү.**

Олы Кайбыч авылында:

А. Шамина, Октябрь урамының бер өлешенә, зиратка бара торган юлга щебень салынды. Бу эшләр өчен 142 мең 500 сум түләнде**.**

Иске Чәчкаб авылында:

Беренче май урамының бер өлешенә щебень юл салынды. Бу эшләр өчен шәхси 255 мең сум түләнде**.**

1. **Торак пункт чикләрендә автомобиль юлларын карап тоту.**

Олы Кайбыч авылында 100 мең сум кар чистарткан өчен түләнде**.**

Иске Чәчкаб авылында 50 мең сум юл кырыйларын чаптырган өчен түләнде.

1. **Материаллар сатып алып, зиратларны чистарту һәм ремонтлау.**

Олы Кайбыч һәм Иске Чәчкаб авылларында зират эче чистарткан, строй материаллар, гирбицид сатып алган өчен 367 мең 300 сум түләнде**.**

Бу эшләрнең сметага туры китереп башкару -башкарылмавын районда төзелгән комиссия килеп тикшереп, материалларны санап, эшне кабул итеп алганнан соң гына, эшне башкарган оешмаларга казначылык аркылы узара салым акчалары күчерелеп бетте. Бу июль - декабрь айлары. Акчалар бер кешенең дә кулында булмады, бары тик счеттан-счетка күчерү юлы белән башкарылды.

**Деревня Афанасьевка и село Семекеево**

Всего 122 избирателей, собрано средств 61 тысяч рублей из бюджета Республики выделено 244 тысячи рублей и общая сумма 305 тысяч рублей.

**Расход средств самооблажения для деревни Афанасьевка и села Семекеево:**

1. **Ремонт уличного освещения с приобретением материалов.**

В д. Афанасьевка и с. Семекеево на ремонт уличного освещения израсходовано 15 000 рублей. Заменены таймеры и щита.

1. **Очистка территорий от несанкционированных свалок населенных пунктов поселения.**

В д. Афанасьевка и с. Семекеево очищены свалки. На сумму 95 000 рублей.

1. **Ремонт водопроводных сетей с приобретением материалов.**

Приоборетенены материалы для ремонта водопровода и выполнены ремонтные работы водопроводных сетей на сумму 55 000 рублей.

1. **Приведение в нормативное состояние дорог с приобретением материалов**

В д. Афанасьевка отремотирована дорога по ул. Совхозная на сумму 100 тысяч рублей.

1. **Содержание автомобильных дорог в границах населенных пунктов поселения.**

В д. Афанасьевка и с. Семекеево для очистки снега перечислены средства в сумме 40 000 тысяч рублей.

Инде аңлап торганыгызча, үзара салым акчасын җыю быел да башкарылачак.

Үзара салым акчасын җыю буенча халык җыеннары үткәрелде. Олы Кайбыч авылында бу 9 этапта, Иске Чәчкабта 4 этапта, Афанасьевка 2 этапта һәм Симәки авылында 1 этапта узды.

Мин сезне 2023 елда үзара салым акчасына планлаштырган эшләр белән таныштырып үтәм.

Исемлеккә кертелгән 1656 кешедән 500 сум күләмендә 828 мең сум акча җыелырга тиеш, шуңа өстәп республикадан биреләчәк 3 миллион 312 мең сум күләмендә субсидия. Барлыгы 4 миллион 140 мең сум булачак.

**2023 нче елга планнар**

1. Материаллар сатып алып, урам утларын ремонтлау;
2. Материаллар сатып алып, паркларны төзекләндерү;
3. Территорияләрне санкцияләнмәгән чүплекләрдән чистарту;
4. Материаллар сатып алып, тротуарлар ясау;
5. Материаллар сатып алып, җәяүлеләр күперләрен ремонтлау;
6. Материаллар сатып алып, су челтәрләрен ремонтлау;
7. Материаллар сатып алып, юлларны норматив хәлгә китерү;
8. Торак пункт чикләрендә автомобиль юлларын карап тоту;
9. Материаллар сатып алып, зиратларны чистарту һәм ремонтлау.

Сорау һәм тәкъдимнәрне чыгыш тәмамланганнан соң бирүегезне сорыйм.

Авылларны төзек һәм чиста тоту беркайчан да мөхимлеген югалтмый. Ел саен 1 апрельдән 1 июньгә кадәр торак пунктларны чистарту буенча икеайлык игълан ителә.

Һәр җыенда әйтсәктә чокыр буйларына, посадкаларга чүп ташучылар күрәнә.

Соңгы елларда чисталык буенча күп эшләр башкарылды. Яз айларында Хикматуллин Рөстәм амкадоры белән свалка кырыена тугелгән чүп-чар, чокыр буйларында, посадка эчләрендә җыелган чүпләр бюджет хезмәткәрләре көче белән чистартылды.

Авылларда халык белән берлектә матур өмәләр оештырып, чүп-чар җыелган урыннар, чишмә буйлары һәм күпер яннары җыештырылды. Киләсе өмәләрдә дә катнаша алып үзебез яшәгән авылыбызны, тирә юнебезне тәртиптә тотсак иде.

**АВЫЛ ҖИРЛЕГЕНДӘ ДЕМОГРАФИК ХӘЛНЕҢ ТОРЫШЫ**

|  |  |  |  |
| --- | --- | --- | --- |
|  | **2020** | **2021** | **2022** |
|  |  |  |
| Туучы балалар саны | 27 | 22 | 16 |
| Үлүчеләр | 25 | 33 | 29 |
| Кайтучылар | 39 | 34 | 39 |
| Китүчеләр | 77 | 69 | 37 |

|  |  |  |  |  |
| --- | --- | --- | --- | --- |
|  | Олы Кайбыч | Иске Чәчкаб | Афанасьевка | Симәки |
| Туучы балалар саны | 12 | 2 | 1 | 1 |
| Үлүчеләр | 18 | 9 | 1 | 1 |
| Кайтучылар | 36 | 2 | 0 | 1 |
| Китүчеләр | 32 | 2 | 2 | 1 |

Авыл җирлегендә демографик хәлнең торышын бик куанычтан түгел дияргә була. 2022 нче елда 16 бала дөньяга килде. Яшәү белән үлем бергә йөри, отчет елында 29 кешенең үлеме теркәлде.

Үлүчеләрнең уртача яше безнең авыл җирлегендә 76 яшь.

Үлүчеләрнең күбесе өлкән яшьтә булсалар да, арада аянычлы үлемнәр белән китүчеләрдә бар.

2022 елда Олы Кайбыч авыл җирлегендә 5 яшь пар яңа гаилә корды, 8 пар аерылышты.

39 кеше кайтып урнашты, 37 кеше пропискадан төшеп китте. Бүгенге көндә авыл җирлегендә 2216 кеше яши.

**МӘГАРИФ**

Мәктәп-авыл җирлегендәге иң зур коллективтан торган учреждение. Авыл җирлегендә оештырыла торган нинди генә эш булмасын, мөрәҗәгать иткәннән соң, мәктәп директорлары Исламия Мирхатовна һәм Айрат Азатович бернинди каршылыксыз, үзләренең кул астында эшләүче коллектив һәм укучылар белән эшне оештырырга булышалар. Әлбәттә, үзара аңлашып, килешеп эшләгәндә эшнең нәтиҗәсе дә әйбәт була.

Район үзәгендәге “Миләшкәй” балалар бакчасына – 107 бала, Иске Чәчкаб балалар бакчасына - 9 бала йөри.

Балалар сәнгать мәктәбендә 63 укучы фортепиано, баян, классларында шөгыльләнә.

**КИБЕТЛӘРНЕҢ ЭШЧӘНЛЕГЕ**

Олы Кайбыч авыл җирлегендә 37 сәүдә предприятиясе халыкка хезмәт күрсәтә.

Иске Чәчкаб авылында Садриев Марат Ризаевичның шәхси кибете эшли. Афанасьевка һәм Симәки авыллары кибетләрендә Гимадиева Гузалия Рашитовна авылдашларын кирәкле товарлар белән тәэмин итә. Пятерочка, Магнит кибетләре матур гына эшләп килә. Халык бик теләп йөри. Шәхси эшмәкәр Сөләйман Гафиятуллин тырышлыгы белән якшәмбе көнне, ачык базар эшли.

“Азалия” чәчәк кибете ачылып үз эшен башлап җибәрде, унышлар теләп калабыз аларга.

Барлык кибетләр дә кирәкле товарлар белән тәэмин ителгән.

**МӘДӘНИ ЧАРАЛАР**

Өч торак пунктта халыкка мәдәният хезмәте күрсәтелә. Олы Кайбычта - район мәдәният йорты, Үзәк китапхәнә, балалар китапханәсе, Кайбыч балалар сәнгать мәктәбе, Галия Кайбицкая исемендәге һәм Кайбыч ягы музейлары эшләп килә.

Иске Чәчкаб, Афанасьевка авылларында мәдәният йортлары, китапхәнәләр эшли.

Бәйрәмнәр уңаеннан матур гына чаралар үткәрелеп тора.

Апрель аенда районыбызның туган көнен, 9 Майда Бөек Җинүнең 77 еллыгын, Хәтер һәм кайгы көнен билгеләп үттек.

Милли бәйрәмнәребез Сабантуй, Нәүрүз бәйрәмнәрендә катнаштык. Барлык авылларда да Яңа ел кичәләре гөрләп үтте.

2023 ел Россия Президенты Указы белән Педагог һәм остаз елы дип игълан ителде.

Педагог һәм остаз Елы чаралары укытучы һөнәренең абруен күтәрүгә юнәлдереләчәк.

Ә Татарстанда 2023 ел Милли мәдәниятләр һәм гореф – гадәтләр елы дип игълан ителде. Безнең күпмиләтле халкыбыз бай тарихи – мәдәни мираска ия. Аны саклак, өйрәнү һәм арттыру иң мөһим бурычларның берсе булып кала.

**СӘЛАМӘТЛЕКНЕ САКЛАУ**

Олы Кайбычта район үзәк сырхауханәсе урнашкан, Иске Чәчкаб, Симәки авылларында фельдшер - акушерлык пунктлары халыкка хезмәт күрсәтә. (Медецина хезмәткәренең чыгышын соңрак тыңлап китәрбез).

**ЯШЬЛӘР БЕЛӘН ЭШ, СПОРТ, АРМИЯ САФЛАРЫНА ЧАКЫРЫЛЫШ**

Район үзәгендә бассейны белән бергә спорт-сәламәтләндерү комплексы булу, барыбыз өчен дә зур куаныч. Биредә уңайлы шартларда рәхәтләнеп спорт белән шөгыльләнеп була. Авылдагы яшьләр дә, мәктәп укучылары да мәктәпнең спорт залыннан тыш, комплекска барып та шөгыльләнәләр.

Имәнлек паркында авылыбыз яшләре өчен зур һәм матур спорт площадкасы эшләп килә. Велотрасса, чаңгы базасы, яктыртылган чаңгы трассасы бар.

Шулай ук безнең чемпионнарыбыз өчен Кайбыч катогы матур гына эшләп килә.

Авыл яшьләре төрле спорт ярышларда катнашып призлы урыннар яулый.

**КОРАЛЛЫ КӨЧЛӘР САФЫНА ЧАКЫРЫЛЫШ ҺӘМ ӨЛЕШЧӘ МОБИЛИЗАЦИЯ**

Өлешчә мобилизация башланганнан бирле безнең җирлектән төрле яшьтәге 6 кеше чакырылды. Барлык гаиләләр белән дә даими элемтәдә торабыз. Мобилизацияләнүчеләргә Администрация аша ярдәм күрсәтелде.

Районда яшәүчеләрнең барысы да акча, кирәк - ярак җыюда актив катнаштылар. Бу акциядә безнең авыл җирлеге дә читтә калмады.

Авылдашлар ярдәме белән күп генә кирәк - ярак һәм 142 мең 300 сум акча җыелды. Акчалар мобилизацияләнгән егетләргә кирәк - яраклар алу өчен район фондына тапшырылды.

Быел да бу акция дәвам итте һәм 100 мең 700 сум акча җыелды. Әлеге акциядә катнашкан һәркемгә зур рәхмәтемне әйтәсем килә. Бер генә мобилизацияләнгән егетләрнең гаиләседә безнең игътибарыбыздан читтә калмады. Шәһәрдә яшәүче гаиләләр белән дә тыгыз элемтәдә торабыз.

Яңа ел алдыннан РФ Дәүләт Думасы депутаты Ирек Богуславский тәкъдиме белән «Нәфис косметикс» предприятиясе егетләрнең гаиләләренә көнкүреш химиясе, балаларга татлы бүләкләр тапшырды. Район башлыгы Альберт Илгизәр улы исеменнән егетләрнең тормыш иптәшләренә азык-төлек, балаларга яңа ел пакетлары бүләк иттелде. Шулай ук яңа ел пакетлары белән балаларны Мәлки кулланучылар җәмгыяте дә сөендерде.

Ватанны сакларлык, курыкмаган һәм беренчеләрдән булып өлешчә мобилизацияләүгә җаваплы караган, лаеклы уллар үстергән ата-аналарга зур рәхмәтемне әйтәсем килә. Бик зур рәхмәт Сезгә.

Бүгенге көндә безнең җирлектән 4 егетебез армия сафларында хезмәт итә. Егетләребез исән-сау авылга әйләнеп кайтуын көтеп калабыз.

**СОЦИАЛЬ ХЕЗМӘТ КҮРСӘТҮ**

Безнең авыл җирлегендә - 1 Бөек Ватан сугышы ветераны, 3 сугыш ветераннарының тол калган тормыш иптәшләре, 11 тыл хөзмәткәрләре, 1 блокадалы Ленинград михнәтләрен күргән, 116 сугыш чоры балалары гомер кичерә.

Ярдәмгә мохтаҗ ялгыз әби-бабайларга билгеләнгән социаль хезмәткәрләр үз хезмәтләренә җаваплы карый.

Авылларда балигъ булмаган балалы эчүче, исәптә торучы, аналар һәм гаиләләр юк дип әйтергә була.

Яңа ел алдыннан Кыш бабай белән Кар кызы район башлыгы исеменнән балалар бакчасына йөрмәүче балаларга бүләкләр өләштеләр. Бер бала да ихтибарсыз калмады.

Шулай ук барлык юбилярлар да Район башлыгы исеменнән котлап барылды.

Бәйрәмнәр саен Боек Ватан сугышы ветераннарына һәм сугыш ветераннарының тол калган хатыннарына, тыл хезмәтчәннәре дә бүләкләр тапшырыла.

**ХОКУК ТӘРТИБЕН САКЛАУ**

Авыл җирлеге җитәкчелеге эшенең тагын бер юнәлеше-үз территорияңдә хокук тәртибе үтәлешен тәэмин итү, яшьләрне хокукый яктан тәрбияләү, закон бозуларны профилактикалау. Безнең авыл жирлегендә полициянең участок уполномоченные булып ел дәвамында Нугуманов Раил Равилович эшләде.

Участок уполномоченные белән авыл жирлеге җитәкчелеге тыгыз бәйләнештә тора һәм килеп туган проблемаларны бергә хәл итергә тырыша.

**ЯНГЫН КУРКЫНЫЧСЫЗЛЫГЫ КАГЫЙДӘЛӘРЕ ҮТӘЛЕШЕНЕҢ ТОРЫШЫ**

Янгыннар, ни кызганыч, күзәтелеп тора һәм алар тормышыбызга зур зыян сала, фаҗигаләргә китерә. 2022 елда Олы Кайбыч авыл җирлегендә дә 1 янгын очрагы күзәтелде.

Янгын сүндерү хезмәтендә эшләүче хезмәткәрләр белән берлектә күп кенә йортларда йөреп, тикшерү үткәрелде һәм сигнализаторлар куелды.

Бу урында иминиятләштерү турында да сүз алып бару мөһим дип саныйм. Янгын чыкканнан соң, кайбер очракларда, йорт-җирен бик аз суммага яки бөтенләй иминиятләштермәгәнлеге ачыклана. Мин сездән елга бер тапкыр үзегезнең булган милкегезне мөмкин булганча зуррак суммага иминиятләштереп куюыгызны һәм уттан кулланганда бик тә сак булуыгызны сорыйм.

**ПРЕДПРИЯТИЕ ҺӘМ УЧРЕЖДЕНИЕ ҖИТӘКЧЕЛӘРЕ БЕЛӘН ҮЗАРА ЭШЧӘНЛЕК ИГАНӘЧЕЛЕК**

Олы Кайбыч авыл җирлегендә 41 шәхси эшмәкәр 8 крестьян фермер хуҗалыклары теркәлгән. Шәхси эшмәкәр җирлектә үткәрелүче чараларда иганәчелек ярдәме күрсәтеп һәрдаим булышып торалар. Корбан ашлары, авыз ачтыру мәҗлесен уздырырганда ярдәмнәреннән ташламыйлар. Быел Иске Чәчкаб авылында Хасанов Айрат абый авылдашлары өчен Корбан ашы уздырды.

Елдагы традицияне дәвам итеп Өлкәннәр көне декадасы кысаларында район башлыгы Альберт Ильгизарович мөрәҗәгате белән шәхси эшмәкәрләр ярдәмендә авылларда яшәүче һәр пенсионерга он һәм шикәр комы таратылды.

Афанасьевка һәм Симәки авылларында яшәүче пенсионерларга “Август – Кайбицы” җаваплыгы чикләнгән җәмгыять азык- төлек пакетлары тапшырды.

Шәхси эшмәкәрләрнең төрле эшләр башкарганда ярдәмнәре бик зур, гомүмән соңгы елларда аларның авыл җирлегендә башкарган күркәм эшләре санап бетергесез.

Игелекле гамәлләре өчен аларга авыл халкы исеменнән һәм үземнең исемемнән бик зур рәхмәтемне белдерәм.

**ДИНИ ТӘРБИЯ**

 Олы Кайбыч һәм Иске Чәчкаб авылларында мәчетләребез эшләп килә. Аллага шокер. Авыл халкының дини белем алырга теләге зур, өлкән яшьтәгеләр белән бергә яшьләр һәм балалар да дин гыйлемен алырга омтыла. Биредә белем алу өчен бөтен мөмкинлекләр дә тудырылган. Җәй айларында мәчетләребездә балалар өчен укулар үтте. Э инде укулар тәмамланганнан соң дин сабагы алучы балалар өчен Сабантуе мәйданында бәйрәм үткәрелде.

**АВЫЛ ҖИРЛЕГЕНЕҢ ЭШЧӘНЛЕГЕ**

Олы Кайбыч авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”гы 131 номерлы Федераль Законга таянып эшли. Авыл җирлеге 10 округка бүленгән, һәр округта 5 елга депутатлар сайланган.

Отчет чорында 18 гражданнар җыены һәм 12 авыл җирлеге Советы утырышлары узды. Депутатлар составыннан торган 5 комиссия оешып эшли. Гражданнарны кабул итү көне булып сишәмбе, жомга көннәре санала. Һәр гариза теркәлә, телдән мөрәҗәгатьләр язылып бара. Һәрберсен уңай якка хәл итәргә тырышабыз. 2022 нче елда барлыгы 466 граждан кабул итүдә булган, 299 справкалар бирелгән, 35 хужалык һәм йорт кенәгәләреннән архив күчермә, 32 характеристика бирелгән.

Авыл җирлеге Советы һәм башкарма комитеты кабул иткән һәр карар, булган яңалыклар авыл җирлегенең махсус сайтына куелып бара.

**Хөрмәтле депутатлар һәм авылдашлар!**

Сезнең исемнән һәм шәхсән үз исемемнән, район башлыгы, Альберт Илгизәр улы Рәхмәтуллинга - безнең җирлек территориясен төзекләндерүдә һәм халык белән эшләүдә нәтиҗәле ярдәме өчен, Рәхмәт сүзләрен җиткерергә рөхсәт итегез. Сезнең ярдәм бөтен җирдә дә сизелерлек. Авыл җирлеге тормышы проблемаларын хәл иткәндә үзара аңлашып эшләвебезгә ышанам.

Уңышлы, тыныч еллар килеп 2023 елга планлыштырылган эшләрне тулысынча башкарып чыгарга насыйп итсен.

Алга таба да бердәм, сау-сәламәт булып, тиешле юнәлештә матур нәтиҗәләр күрсәтеп эшләргә һәм яшәргә язсын.

Игътибарыгыз өчен рәхмәт! Сораулар булса, мин аларны тыңларга, фикер алышырга һәм алга таба эшне башкарырга әзер.